Με τον νέο Ποινικό Κώδικα, η μετατροπή της στερητικής της ελευθερίας ποινής σε χρηματική καταργήθηκε. Έτσι, οι διατάξεις του προϊσχύσαντος Ποινικού Κώδικα για τη μετατροπή της ποινής σε χρηματική ποινή εφαρμόζονται μόνο για αξιόποινες πράξεις που τελέστηκαν μέχρι την 30 η .06.2019, σε συνδυασμό και με την αναδρομική εφαρμογή της επιεικέστερης για τον κατηγορούμενο διάταξης. Αυτό σημαίνει ότι σε όλες τις περιπτώσεις ποινής φυλάκισης έως πέντε ετών που επιβάλλονται για πράξεις που τελέστηκαν μέχρι 30.06.2019 είναι δυνατή η μετατροπή της ποινής, με βάση τις προϊσχύουσες διατάξεις, οι οποίες θα εφαρμοστούν και ως ευμενέστερες για τον κατηγορούμενο.